JayJayThrowThrow/commonwealth-wiki-mix huggingface dataset:
Keropok lekor

Keropok lekor (; ) atau keropok batang () merupakan sejenis makanan tradisional pantai timur Semenanjung Malaysia, khususnya di Kelantan,Terengganu, Pahang dan Mersing Johor Keropok diperbuat daripada isi ikan laut dan campuran sagu dan sedikit garam. Terdapat juga keropok yang dicampurkan dengan tepung kanji. Keseluruhan ramuan tersebut akan diuli dan digentel panjang bertali, sebelum direbus didalam air panas. Warnanya berwarna kelabu dan juga mempunyai bau ikan.

Kandungan ikan yang tinggi menjadikan keropok lekor sebagai makanan berprotin tinggi yang kaya dengan iodin semulajadi. Keropok lekor boleh dimakan segar sebaik sahaja diangkat dengan dicicah sos cili yang pedas, mayones dan keju.
Pengawetan

Keropok lekor biasanya tidak tahan lama. Bagaimanapun, sekiranya hendak disimpan dengan lebih lama, keropok lekor hendaklah dibalut dengan plastik dan diletakkan di tempat sejuk beku bagi mengelakkan baunya mencemari makanan lain. Apabila hendak dimakan, ia perlu dibasuh dan direbus semula dengan air yang dicampurkan sedikit garam, sekiranya tidak keropok berasa tawar.

Selain daripada dimakan segar, keropok lekor juga boleh dipotong pendek dan digoreng sekali lagi bagi menghasilkan keropok yang lebih rangup. Keropok lekor yang dicampur dengan tepung kanji biasanya lebih rangup apabila digoreng, tetapi akan bertukar menjadi liat apabila sudah sejuk. Keropok lekor yang menggunakan campuran sagu tidak akan menjadi liat walaupun ia sudah sejuk selepas digoreng.
Jenis Lekor

*Keropok Lekor - Jenis panjang
*Keropok Losong - Jenis pendek. Nama Losong digunakan merujuk kepada sebuah mukim Losong yang menjual keropok lekor versi pendek
*Keropok Paku - jenis padat dan terutamanya dijual di pasar malam bersama gorengan seperti pisang goreng dan seumpamanya
*Keropok Gemuk - Jenis bulat seperti bebola
Gambar


imej:YosriKerepokGorengCelupTepung.jpg|Keropok lekor yang telah dipotong-potong dan dibaterkan.
imej:Keropok Lekor Terengganu.jpg|Kulit buku Keropok Lekor Terengganu.
Fail:YosriKerpokLekor.jpg|Kerepok lekor yang baru direbus
File:Keropok ikan keping.jpg|Keropok keping

Rujukan
Pautan luar

* Jabatan Perikanan Malaysia - KEROPOK LEKOR & KEROPOK KERING.


Kategori:Masakan Malaysia
Kategori:Makanan ringan
Keropok keping

Keropok keping adalah sejenis makanan ringan tradisional yang diperbuat campuran ikan atau udang. Campuran daging ini disatukan dengan sagu atau tepung kanji.
Proses

thumb|left|Keropok cakar ayam yang belum digoreng.
Pembuatan

Keropok keping adalah hasil proses dari keropok lekor yang telah direbus dan dipotong nipis-nipis dan dijemur untuk dijadikan kepingan-kepingan keropok kering yang dikenali sebagai keropok keping.

Keropok keping tahan berbulan-bulan sekiranya disimpan dengan betul. Keropok keping perlu disimpan di tempat yang kering dan mempunyai edaran udara yang baik. Ia juga perlu diletakkan jauh daripada bahan yang berbau kuat bagi mengelakkan bau tersebut diserap oleh keropok itu.

Bagaimanapun, keadaan ini mungkin boleh dimajukan di masa hadapan bagi menghasilkan keropok berperisai oren atau strawberi dengan menyimpan keropok kering tersebut dengan buah-buahan bagi membenarkan keropok kering tersebut menyerap haruman buah-buahan tersebut.

200px|right|Keropok keping yang belum digoreng.
200px|right|Keropok keping yang belum digoreng.
Cara masakan

Keropok keping tidak boleh dimakan dengan begitu sahaja kerana ia adalah keras dan liat, sebaliknya keropok kering ini perlu digoreng dengan minyak sebelum dimakan.

Keropok keping ini akan menjadi kembang apabila digoreng dalam minyak yang panas dan ia amat sedap apabila dimakan dengan sos cili. Apabila menggoreng keropok keping, minyak perlu dipanaskan terlebih dahulu bagi mengelakkan keadaan yang dikenali sebagai kembang minyak. Ini adalah apabila minyak meresap kedalam keropok sebelum ia sempat kembang dengan baik.

Keropok keping juga digunakan dalam masakan sebagai bahan tambahan seperti dalam masakan mee rebus dan yang seumpamanya. Kandungan ikan yang tinggi dalam keropok keping menjadikan ia seumpama bebola ikan tetapi lebih tahan lama tanpa memerlukan sebarang bahan pengawet.

Pada masa kini, perkembangan dalam teknologi makanan telah menghasilkan keropok keping segera yang boleh dimakan begitu sahaja. Selain dari keropok keping segera yang biasa, terdapat juga keropok keping berperisa pedas yang telah disira (dicampurkan) dengan sos lada (sos cili) untuk mereka yang gemarkan pedas.
Lihat juga

*Keropok

Kategori:Masakan Indonesia
Kategori:Masakan Malaysia
Kategori:Masakan Cina
Kembayau

Kembayau, kembajau, kedondong kijai atau kedondong kerut (nama saintifik: Dacryodes rostrata) ialah spesies tumbuhan dalam keluarga Burseraceae bertaburan asal dari Indochina dan Thailand di utara masuk ke kepulauan Nusantara dari Nias dan Sumatera di sebelah timur ke Semenanjung Melayu, Borneo, kepulauan Filipina dan Sulawesi di sebelah barat.
Botani

Pokok kembayau berakar banir dan tumbuh sehingga 35 meter dengan lilitan sebanyak 3 meter. Kulit kayu luarnya boleh jadi licin atau bersisik berwarna kelabu kehijau-hijauan atau perang; kulit dalam berwarna merah jambu atau perang kemerah-merahan. |Dedaunnya terdiri daripada lebih kurang 9 daun kecil setangkai disusun berpusaran sepanjang dahan.

Kedua-dua bahagian dedaun dan kulit kayu mengeluarkan bau nyaman wangi apabila dikenyekkan atau dipotong. Kayu pokok mengeluarkan damar sama bau tidak berwarna ketika dipotong.

Bunganya berumpun-rumpun, berbulu, dan berwarna hijau keputihan. Buah hasil persenyawaan bunga ini berbentuk empat segi melonjong lebih kurang 6 sentimeter panjang, dan mempunyai tiga 'sayap' yang lebar.
Kegunaan

Kayu pokok agak keras dan berat dan biasa digunakan untuk binaan dalam rumah. Damarnya kekadang digunakan sebagai bahan nyalaan obor.

Buahnya boleh dimakan dengan kandungan tenaga, protein serta kalium yang tinggi.
Rujukan

;Sumber utama
* Phang Wien Ho et al. A Guide to the Botanic Gardens Jungle. Pusat Sains Singapura (1983). ISBN 9971-88-010-5.
Pautan luar

* Profil spesies di
* Profil spesies di Biodiversity of Singapore

Kategori: Sapindales
Universiti Teknologi Petronas

Universiti Teknologi PETRONAS (UTP) telah ditubuhkan pada 10 Januari 1997 yang mana PETRONAS dijemput oleh Kerajaan Malaysia membina sebuah universiti.
Sejarah

thumbnail|Universiti Teknologi PETRONAS
UTP bermula dengan penubuhan Institute of Technology PETRONAS (ITP), sebuah institusi latihan khas untuk kakitangan PETRONAS di bawah pantauan PETRONAS Management & Training Sdn. Bhd. (PERMATA). Sebelum berpindah ke lokasi sekarang, ITP terletak di kawasan PERMATA di Bangi, Selangor. Kemudian,UTP berpindah ke Seri Iskandar, Perak. UTP juga dikenali dengan keunikan bangunan akademiknya terutamanya kompleks canselor yang mendapat pengiktirafan dunia iaitu Anugerah Aga Khan pada tahun 2007 seperti yang dianugerahkan kepada PETRONAS Twin Tower pada tahun 2004.
Alumni

* Yeo Bee Yin, Mantan Menteri Tenaga, Teknologi, Sains, Perubahan Iklim dan Alam Sekitar (2018-2020)
*Senator Ts. Ir. Haji Khairil Nizam Khirudin, Ketua Pemuda PAS, 2019-2021
*Ahmad Mukhlis, mantan penduduk V6 (kini dikenali sebagai V7)
Lihat juga

* Senarai universiti di Malaysia
Pautan luar

* Universiti Teknologi PETRONAS – laman rasmi
* e-Learning - laman rasmi pelajar akademik/kurikulum
* UTP Webmail - perkhidmatan Webmail untuk pelajar
* UTP.Net.My – laman komuniti atas talian


Kategori:Petronas
Kategori:Universiti Teknologi Petronas
Kategori:Universiti dan kolej di Perak
Kategori:Sekolah teknologi maklumat di Malaysia
Kategori:Universiti dan kolej kejuruteraan di Malaysia
Tamadun

thumb|right|250px|Bandar raya merupakan ciri utama peradaban manusia.
Tamadun (Tulisan Jawi: تمدون) atau peradaban dapat diertikan kepada keadaan hidup bermasyarakat yang bertambah maju lalu mempunyai kemajuan dari segi lahiriah dan

"Tamadun" merupakan pinjaman bahasa-bahasa Parsi dan Arab diakar dari kata kerja yang bererti "membuka bandar" - ia sendirinya daripada akar مدن madana (atau ) yanng bermaksud "membuat penempatan". Kata akar ini turut diturunkan menjadi seberapa perkataan yang berakitan seperti madaniyah dan "Madinah". Istilah-istilah lain yang sama pengertiannya dengan tamadun adalah "umran" (عمران) dan "hadarah" (حضارة).
Pentakrifan

Para sarjana telah membahas persamaan dan perbezaan istilah-istilah tersebut. Istilah Tamadun banyak digunakan dalam penulisan Tamadun Islam.
*Ibn Khaldun merupakan orang pertama yang membuat kajian khusus tentang tamadun pada kurun ke-14 dalam bukunya al-Muqaddimah li Kitab al-'ibar wa Diwan al-Mabtada' wa al-Khabar fi Ayyam al-'Arab wa al-'Ajam wa al-Barbar. Beliau menggunakan perkataan 'umran sebagai merujuk kepada 'tamadun' yang kita fahami sekarang.
* Di Eropah, perkataan civilisation hanya mula diungkapkan pada abad ke-18 dan mula digunakan pada kurun ke-19.
Ciri-ciri masyarakat bertamadun

# Bentuk agama yang tinggi.
# Negara yang tersusun rapi.
# Sistem undang-undang
# Kehidupan bandar.
# Bahasa dan sistem tulisan yang maju.
# Bentuk-bentuk kesenian dan senibina yang istimewa.

Menurut sarjana Barat - Darcy Roberio terdapat 11 ciri-ciri bagi sesebuah tamadun:
- Penyebaran teknik pertanian
- Penternakan dan pengkhususan fungsi kumpulan tertentu
- Revolusi perbandaran
- Kemunculan bandar dan negara
- Stratifikasi masyarakat dalam kelas-kelas sosial
- Pertanian
- Perairan
- Teknik, bilangan dan kalendar
- Perkembangan kapal
- Penciptaan mata wang
Tamadun dunia

* Tamadun Islam
* Tamadun Mesopotamia
* Tamadun Mesir
* Tamadun Cina
* Tamadun Elam dan Tamadun Parsi
* Tamadun Maya
* Tamadun Aztek
* Tamadun Inca
* Tamadun Olmec
* Tamadun India
Lihat juga

* Budaya
Rujukan
Tanah runtuh

thumb|right|350px|Tanah runtuh di Pakistan.

Tanah runtuh merupakan kejadian geologi yang termasuk sebahagian besar pergerakan tanah, seperti batuan jatuh, kegagalan cerun, dan aliran sampah cetek. Tanah runtuh merupakan salah satu trrkaitan dengan kegelongsoran tanah dan boleh menyebabkan kematian. Walaupun graviti bertindak pada cerun curam merupakan punca utama tanah runtuh, terdapat faktor-faktor tambahan lain:

* hakisan oleh sungai, glasier, atau ombak laut yang menghasilkan cerun curam
* cerun batu atau tanah yang lemah akibat tepu oleh cairan salji atau hujan lebat
* gempa bumi yang menghasilkan ketegangan yang menyebabkan cerun lemah runtuh (lihat pencairan (liquefaction)
* letusan gunung berapi menghasilkan mendakan abu, hujan lebat, dan aliran sampah.
* gegaran mesin, trafik, bahan letupan, malah guruh mungkin mencetuskan keruntuhan cerun lemah.
* tampungan berat melampau yang terhasil dari pengumpulan hujan atau salji, timbunan batu atau bijih, daripada timbunan sampah, atau struktur binaan manusia yang memberi tekanan kepada cerun lemah hingga runtuh dan struktur lain
* tekanan air bawah tanah bertindak menjadikan cerun tidak stabil
* pada tanah cetek, penebangan tumbuhan berakar dalam yang mengikat colluvium kepada batu asas.

Bahan di cerun yang menjadi tepu dengan air boleh membentuk aliran sampah atau aliran lumpur. Campuran pekat batu dan lumpur mungkin menghanyutkan pokok, rumah, dan kereta, dengan itu menghalang jambatan dan aliran sungai menyebabkan banjir sepanjang laluannya. Sama juga, air batu floes boleh terbentuk dalam sungai yang tersumbat dengan air batu, tetapi mengalir lebih perlahan. Walau bagaimanapun, ia mampu menghasilkan tenaga yang mencukupi bagi meruntuhkan jambatan.
Jenis lain

Runtuhan salji menyerupai dari segi mekanisma dengan tanah runtuh dan membabitkan sejumlah besar air batu, salji dan batu yang jatuh dengan pantas dari sisi gunung. Biasanya air batu terkumpul di tubiratau di atas lapisan salji lemah, menimbulkan bahaya runtuhan salji.

Aliran piroklastik pula berpunca daripada runtuhan habuk abu, gas beracun, dan batu panas daripada letusan gunung berapi yang tersebar dengan pantas daripada gunung berapi yang meletus.
Lihat juga

* Runtuhan besar-besaran
* Kejuruteraan geoteknikal
* Kestabilan cerun
Pautan luar

* United States Geological Survey site
* British Columbia government landslide information
* Slide!, a program on B.C.'s Knowledge Network, with video clips
* Geoscience Australia Fact Sheet


Kategori:Bencana alam
Teh (pokok)

Pokok Teh merupakan sejenis pokok renek yang daun atau pucuk nya boleh dikeringkan dan dibuat minuman teh dengan merendam daun yang dikeringkan itu di dalam air panas. Nama sainsnya Camellia sinensis.


Imej:YosriLadangTehMalaysia.jpg|Ladang teh di Malaysia
Imej:Csinensis.jpg

Sejarah

Teh adalah berasalnya daripada Negara China dan mempunyai sejarah lebih daripada 4,000 tahun yang lalu . Teh hijau telah digunakan sebagai minuman dan kaedah perubatan tradisional di kebanyakan negara Asia, termasuk China, Jepun, Taiwan, Vietnam, Korea dan Thailand , untuk membantu mengawal pendarahan dan membantu menyembuhkan luka untuk mengawal suhu badan, kandungan gula dalam darah dan menggalakkan pencernaan. Sebuah buku yang ditulis dalam Dinasti Tang di china dianggap salah satu sumber rujukan yang paling penting dalam sejarah teh hijau. Buku ini telah ditulis oleh Lu Yu dan dikenali sebagai "Teh Klasik" atau "Cha Jing". Ia telah ditulis di antara 600 dan 900 AD dan kebanyakanya mengenai bagaimana dan di mana seseorang itu perlu menikmati secawan denda teh hijau. Yojoki Kissa (Book of Tea), yang ditulis oleh Eisai Zen pada 1191, menerangkan bagaimana amalan meminum teh hijau boleh memberi kesan positif ke atas lima organ penting, terutama jantung . Buku ini membincangkan kualiti ubat teh, termasuk mengurangkan kesan-kesan alkohol , yang bertindak sebagai satu perangsang, mengubati blotchiness, lindap kejut dahaga, menghapuskan senak, menyembuhkan penyakit beri-beri, mencegah keletihan, dan mengalakan pembuangan air kecil dan merangsang fungsi otak .
Penyelidikan

Menurut kaji selidik yang dikeluarkan oleh Jabatan Pertanian Amerika Syarikat pada tahun 2007, minimum kandungan flavonoid dalam secawan teh hijau adalah lebih tinggi daripada jumlah makanan dan minuman lain yang biasanya dianggap sihat, termasuk buah-buahan segar, jus sayur-sayuran atau wain. Flavonoids adalah kumpulan fitokimia dalam kebanyakan produk tumbuhan yang berperanan untuk meningkatkan tahap kesihatan seperti mengekalkan fungsi-fungsi anti-pengoksidaan dan anticarcinogenic. Walau bagaimanapun, berdasarkan kajian USDA yang sama, kandungan flavanoids mungkin berubah-ubah secara mendadak di kalangan produk teh yang berlainan.
Pautan luar
Lihat juga

* Senarai pokok

Teh
Ketuat kelamin

Ketuat kelamin atau ketuat genital ialah jangkitan seksual yang disebabkan oleh beberapa jenis papilomavirus manusia (HPV). Ia biasanya berwarna merah jambu dan menonjol keluar dari permukaan kulit. Biasanya ia menyebabkan sedikit simptom, tetapi kadangkala boleh menyakitkan. Biasanya ia muncul satu hingga lapan bulan selepas pendedahan. Ketuat adalah simptom jangkitan HPV kelamin yang paling mudah dikenali.

HPV jenis 6 dan 11 bertanggungjawab menyebabkan kebanyakan ketuat kelamin manakala HPV jenis 16, 18, 31, 33, dan 35 juga kadang-kadang ditemui. Ia merebak melalui sentuhan langsung kulit ke kulit, biasanya semasa hubungan seksual secara oral, alat kelamin atau dubur dengan pasangan yang dijangkiti. Diagnosis biasanya berdasarkan simptom dan boleh disahkan melalui biopsi. Jenis HPV yang menyebabkan kanser tidak sama dengan yang menyebabkan ketuat.
Rujukan
Pautan luar

*

Kategori:Penyakit kelamin
Kategori:Penyakit dan gangguan
Kategori:WPPER
Ketuat

Ketuat ialah pertumbuhan virus yang tidak bersifat kanser, biasanya muncul pada tangan dan kaki, tetapi juga boleh menjejaskan bahagian lain seperti alat kelamin atau muka. Satu atau banyak ketuat mungkin muncul. Ia berbeza daripada tumor kanser kerana ketuat disebabkan oleh jangkitan virus, seperti papilomavirus manusia dan bukan pertumbuhan kanser.
Jenis

Beberapa jenis ketuat telah dikenal pasti, yang berbeza dari segi bentuk, lokasi yang terjejas, serta jenis papilomavirus manusia yang terlibat. Ini termasuk:

*Ketuat biasa (verruca vulgaris), ketuat yang timbul dengan permukaan kasar, paling biasa pada tangan tetapi boleh tumbuh di mana-mana bahagian badan. Kadang-kadang dikenali sebagai ketuat Palmer atau ketuat Junior.
*Ketuat rata (verruca plana), ketuat kecil, licin, dan rata, berwarna seakan kulit, yang boleh muncul dalam jumlah yang banyak; paling kerap dijumpai pada muka, leher, tangan, pergelangan tangan, dan lutut.
*Ketuat filiform atau digitat, ketuat seperti benang atau jari, paling biasa pada muka, terutama berhampiran kelopak mata dan bibir.
* Ketuat kelamin (condyloma acuminatum, verruca acuminata), ketuat yang muncul pada alat kelamin.
* Ketuat periungual, sekumpulan ketuat seperti bunga kubis yang muncul di sekitar kuku.
* Ketuat plantar (verruca, verruca plantaris), benjolan keras yang kadangkala menyakitkan, sering dengan bintik hitam di tengah; biasanya hanya ditemui pada titik tekanan di tapak kaki.
* Ketuat mozek, sekumpulan ketuat jenis plantar yang rapat, biasanya terdapat pada tangan atau tapak kaki.
Rawatan

Terdapat banyak rawatan dan prosedur yang berkaitan dengan penyingkiran ketuat. Satu tinjauan terhadap pelbagai rawatan ketuat kulit mendapati bahawa rawatan topikal yang mengandungi asid salisilik lebih berkesan berbanding plasebo. Krioterapi juga kelihatan berkesan seperti asid salisilik, tetapi terdapat lebih sedikit ujian klinikal mengenainya.
Rujukan

Kategori:Penyakit dan gangguan
Kategori:Penyakit virus
Kategori:WPPER
Resin podofilum

Resin podofilum atau podofilum serta podofilin merupakan ubat rawatan membuang ketuat terbitan pati tumbuhan mandrake. Ubat ini akan disapu pada ketuat bagi memusnahkan tisu yang dijangkiti pada permukaan kulit. Ubat ketuat ini juga digunakan bagi penghidap HIV/AIDS. Ia tidak digalakkan digunakan bagi jangkitan HPV tanpa ketuat luaran. Pemakaian oleh pakar perubatan adalah digalakkan.


Kesan sampingan lazim termasuk kemerahan, kegatalan dan kesakitan di tempat pemakaian. Kesan sampingan teruk termasuk mutan, kesakita abdomen, kekeliruan, penghambatan sumsum tulang dan cirit-birit. Ia tidak digalakkan bagi pemakaian lebih daripada kawasan kecil di sekeliling kawasan terjejas. Penggunaan ketika kehamilan diketahui berbahaya kepada bayi. Ia berkesan melalui podofilotoksin yang menghalang pembahagian sel.


Resin podofilin telah digunakan untuk merawat ketuat sejak paling kurang 1820. Ia merupakan salah satu ubat-ubat penting WHO. Kini, ubat podofilotoksin yang lebih tulen wujud, dengan lebih sedikit kesan sampingan.
Rujukan

Kategori:Dadah
Roti jala

Roti jala (Jawi: روتي جالا) merupakan makanan kegemaran di Malaysia yang berasal daripada Johor, juga terdapat di negara-negara ASEAN seperti Semenanjung Tanah Melayu, Kepulauan Riau dan Sumatera. Bahan-bahan yang digunakan untuk membuat roti jala ialah tepung gandum, gula, garam dan santan. Namun, untuk membuat roti jala yang tahan hingga ke petang, elakkan menggunakan Santan. Roti jala ialah sejenis hidangan berbentuk jala. Roti jala dimakan bersama kuah. Bekas khas yang mempunyai beberapa lubang biasanya digunakan bagi menghasilkan roti jala yang dimasak di atas kuali leper.

Roti jala sering kali menjadi pilihan pada perayaan istimewa dan dihidangkan dengan kari atau gulai ayam atau daging. Roti jala dinamakan sedemikian kerana bentuknya semasa dibuat seperti jala menangkap ikan.

Terdapat dua jenis kuah, iaitu kuah manis (terkenal di negeri-negeri pantai timur), dan kuah gulai, terutama gulai ayam (terkenal di pantai barat).

Kisah roti jala sebenarnya berasal daripada sungai Johor. Roti Jala terinspirasi daripada Jala nelayan masyarakat di sungai Johor. Warna roti jala yang berwarna kuning itu diilhamkan daripada Jala yang di pakai nelayan zaman dulu, kerana jala nelayan zaman dahulu di Johor menggunakan benang berwarna kuning ataupun benang berwarna jingga. Jala zaman dahulu tidak sama dengan zaman sekarang kerana zaman dahulu menggunakan benang manakala jala zaman sekarang menggunakan tali tangsi. Roti jala juga di beri nama sedemikian kerana cara pembuatan seolah sedang menjala.
Rujukan

thumb|right|Gulai ayam.
Pautan luar

*


Kategori:Masakan Malaysia
Kategori:Kuih tradisional Melayu
Kategori:Warisan Budaya Tidak Ketara
Pertempuran Jutland

Pertempuran Jutland, dikenali di Jerman sebagai Pertempuran Skagerrak (Skagerrakschlacht), adalah pertempuran laut terbesar Perang Dunia I, dan peperangan kapal tempur sepenuhnya. Ia berlaku pada 31 Mei–1 Jun 1916, di Laut Utara berhampiran Jutland. Yang terlibat adalah Armada Laut Lepas (High Seas Fleet) Tentera Laut Imperial, diperintah oleh Laksamana Madya Reinhard Scheer, dan Armada Besar (Grand Fleet) Tentera Laut Diraja, diperintah oleh Laksamana John Jellicoe.

Pihak Jerman merancang untuk menggunakan pasukan peninjau Laksamana Madya Franz von Hipper untuk mengumpan skuardon kruiser perang (battlecruiser) Laksamana Madya Sir David Beatty kelaluan angkatan perang Jerman utama dan dengan itu memusnahkannya. Tetapi pihak British mengetahui dari isyarat yang dipintas bahawa operasi angkatan utama sedang dirancang dan pada 30 Mei Jellicoe berlayar dengan Grand Fleet untuk bersemuka dengan Beatty.

Pada petang 31 Mei, Beatty dan Hipper bertembung, dan dalam pergerakan pertempuran ke selatan, Hipper mengumpan kapal British ketengah Armada Laut Lepas - (High Seas Fleet). Beatty berpusing dan lari kearah (Grand Fleet) dan dari 18:30 sehingga malam sekitar 20:30 kedua angkatan besar — 250 ships — bertempur sengit. Empat belas kapal British dan sebelas kapal Jerman ditenggelamkan dengan jumlah kehilangan jiwa yang besar. Jellicoe cuba untuk mengadang pihak Jerman dari pengkalan mereka dangan harapan untuk terus bertempur pada waktu pagi, tetapi dengan berselindung kegelapan malam Scheer melintas dibelakang angkatan British dan terlepas lari.

Kedua pihak mendakwa kemenangan dipihak masing-masing. Pihak British kehilangan lebih banyak kapal dan kelasi, tetapi rancangan Scheer untuk memusnahkan skuadron Beatty gagal. Untuk baki perang berikutnya, kecuali pertempuran ringan (brief sorties) pada Ogos 1916 dan April 1918, Armada Laut Lepas - High Seas Fleet kekal dilimbungan. Mereka kekal menjadi ancaman yang memerlukan pihak British untuk mengekalkan kapal perang mereka bertumpu di Laut Utara, tetapi ia tidak lagi bertanding pengawalan laut. Sebaliknya, pihak Navy Jerman menumpukan usaha dan sumber kepada perperangan kapal selam tidak terhad.
Latarbelakang

thumb|300px|Kapal-kapal perang Armada Besar (Grand Fleet) British sedang berbaris
Taktik Tentera Laut 1916

Pandangan umum adalah angkatan laut menghampiri pertempuran dalam baris sejajar bergerak dalam garisan agar menonjolkan sasaran paling kecil kepada torpedo. Semasa pertempuran sebenar angkatan perang perlu diletakkan dalam satu garisan, melintasi barisan musuh agar jumlah meriam maksima boleh digunakan, sementara pihak musuh hanya boleh menembak dengan turet hadapan pada kapal terhadapan sekali. Melaksanakan pergerakan klasik "melintasi T" merupakan sebahagian nasib; kemungkinan besarnya yang berlaku adalah pertempuran sengit antara dua angkatan pada laluan sejajar.
Lihat juga

* Senarai tempur di Jutland

Kategori:Perang Dunia Pertama
Kategori:Sejarah Jerman
Kategori:Sejarah United Kingdom
Kategori:Peperangan
Hari Belia

Hari Belia lazimnya merupakan hari kelepasan bagi meraikan belia di sesebuah negara.
Antarabangsa

Hari Belia Antarabangsa merupakan perayaan antarabangsa pada 12 Ogos yang diiktiraf PBB.
Afrika Selatan

Hari Belia disambut di Afrika Selatan pada 16 Jun untuk memperingati para belia yang terkorban sewaktu rusuhan pelajar di Soweto yang berlaku pada 16 Jun 1976. Rusuhan ini tercetus akibat arahan kerajaan untuk menjadikan bahasa Afrikaans sebagai bahasa utama di sekolah-sekolah kulit hitam. Sewaktu rusuhan ini, dianggarkan seramai 176 pelajar kebanyakannya belasan tahun telah ditembak mati oleh pihak polis.
Malaysia

Hari Belia Negara disambut setiap 15 Mei.
Singapura

Hari Belia disambut pada Ahad pertama setiap Julai.
Lihat juga

* Hari Kanak-Kanak

Kategori:Budaya belia
Kategori:Hari kesedaran awam‏‎
Kategori:Perayaan Februari
Kategori:Perayaan Mac
Kategori:Perayaan April
Kategori:Perayaan Mei
Kategori:Perayaan Jun
Kategori:Perayaan Julai
Kategori:Perayaan Ogos
Kategori:Perayaan September
Kategori:Perayaan Disember
Kategori:Perayaan Januari